














DYCHWELIAD 
MORGAN BACH, 


O AUPSIBRALIA, 
A'i fam (Gwen o'r Gyrnos) yn methu ei adnabod. 


Y FAM. 


Mawr yw'm gofid, trwm yw'm trallod, 
O'r fath gyfnod chwerw yw, 

Dan orthrymder a gwasgfeuon, 
Ie'n gyson 'rwyf yn hyw; 

Herwydd colli'm hanwyl Forgan, 
Wrth fy hunan cefais fod, 

Heb na chyfaill, car na phriod, 
O, mor hynod yw fy nod. 


Aeth fy unig fab anwylgu 
Draw dros donau'r weilgi llaith, 
Nid oes gobaith caf ei weled 
Tra foi yma ar fy nhaith; 
Mae e' wedi'm llwyr anghofio, 
Minau'n blino, gwael yw'm gwedd, 
Ac o herwydd hyn 'wy'n credu 
Caf fy nodi yn y bedd. 


, na chawn i olwg etto 

Unwaith ar fy Morgan bach, 
Neu gael clywed gair oddiwrtho 

P'un a yw yn fyw ac iach; 














y 
Byddai hyn yn gysur imí 
Br, fy lloni ar y llawr, 
A chael golwg ar ei wyneb 
Fyddai yn foddlondeb mawr, 


Ond mae'm gobaith wedi darfod 
Am gael gweld fy machgen llon, 

Na chael clywed gair oddiwrtho 
Tra fo'i ar y ddaear hon ; 

Ni chaf mwyach wel'd ei wyneb, 
Er mor siriol oedd i rni, 

Mae e'n gorphwys, 'rwyf yn credu, 
Yn mhriddellau'r ddaear ddu. 


Ust! beth ydyw'r swn a glywaf, 
Yma'n cerdded at y drws, 
Gallwn feddwl wrth ei gamrau 
Mai efe yw'm bachgen tlws; 
Er fy siomiant pwy sydd yma, 
Rhyw foneddwr pena'r llys, 
Y mae hwn a'i euraidd gadwyn, 
A'i fodrwyau ar bob bys. t 


A gaf ofyn i'ch mawrhydi 
Pa beth yw eich neges chwi, 
'Rwyf yn siwr nad oes perthynas 
Rhwng eich urddas a myfi ; 
Gweddw dlaw I sydd yma'u aros 
Heb un priod, car na ffrynd, 
Mae fy unig fab a feddwn 
Dros y moroedd wedi myn'd. 


MORGAN. 


Dyn wyf finau ar ei drafael, 
Yn dod nol i'm hyfryd wlad, | 
Bum yn mhell dros dir a moroedd, 
Wedi claddu'm hanwyl dad ; 
Mi adewais diroedd Gwalia, 
Aethym i Australia fawr, 
Bum mewn llawer o beryglon 
Rhwng gelynion lawer awr. 

Y FAM. 
Aeth fy unig fachgen inau 
Dros y moroedd llydain mawr; 
Nid wy'n gwybod dim o'i nanes, 
Yn mha le y mae yn awr; 
Pe cawn olwg ar ei wyneb 
Unwaith etto yu y byd, 
Byddai imi'n fwy dymunol 
Na chael perlau'r Indìa i gyd. 


MORGAN. 


Beth yw enw cynta'r bachgen, 
Pa beth oedd ei benaf nod, 
Os oedd hwn yn agos imi 
Ei adnabod gallwn fod; 
Pwy gelfyddyd oedd yn arfer, 
A phwy liw oedd gwallt ei ben, 
A. oedd rhai yn ei adnabod 
Wrth yr eaw Morgan Gwen. 


Y FAM. 
O, 'rwyn gweld eich bod yn gwybod 
Peth o hanes Morgan bach, 
Rhoddwch wybod 'nawr heb oedi 
P'un a yw yn fyw ac iach: . 
Dwedwch imi'r gwir am dano, 
A oes tebyg daw e'n o'l 
Fel y gallwyf etto erfyn 
Cael ei dderbyn yn fy nghol? 


Ŵ MORGAN. 
O, fy mam, nis gallaf atal, 
Mae'm teimladau yn rhy frwd, 
Wrth eich clywed mor ofidus 
Mae fy mron yn berwi'n ffrwd ; 
Dyma eich anwyl, anwyl Forgan, 
Ie, mi yw'ch plentyn tlws, 
Mi yw Morgan Gwen o'r Gyrnos, 
'Nawr sy'n aros wrth y drws. 

Y FAM (WEDI NEWID Bl1 'F FHON.) 


Rwy ffaelu a'th gredu ar unwaith, 
'Does genyf un rheswm paham, 
Os ti ydyw'm hanwyl fab Morgan, ? 
O fodd dyro gusani'th fam; 
Gogoniant î awdwr y bydoedd, 
Efe ydyw'r gwr sydd ar llyw, 
Gogoniant a diolch drachefn 
Am gadw fy machgen yn fyw. 


IsaAc THoMas, Aberdare. 

Llanrwst: Argraffwyd gan Jolin Jones 








